pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดียอดจดทะเบียนธุรกิจจดทะเบียนใหม่ เมษายน 2566 เดือนเดียว กว่า 6 พันราย
วันพุธที่ 17 พฤษภาคม 2566
17/05/2566
โฆษกรัฐบาลเผย นายกฯ ยินดียอดจดทะเบียนธุรกิจจดทะเบียนใหม่ เมษายน 2566 เดือนเดียว กว่า 6 พันราย
รวม 4 เดือนแรกปี 2566 มากกว่า 3 หมื่น 2 พันราย ยอดสูงสุดในรอบ 10 ปี
วันที่ (17 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงผลการจดทะเบียนธุรกิจของกรมพัฒนาธุรกิจการค้า กระทรวงพาณิชย์ ประจําเดือนเมษายน 2566 ซึ่งมีประกอบธุรกิจยื่นขอจดทะเบียนจัดตั้งห้างหุ้นส่วนบริษัทใหม่ทั่วประเทศในเดือนเมษายน 2566 จํานวน 6,041 ราย มูลค่าทุนจดทะเบียนจํานวน 20,897.87 ล้านบาท
โดยพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลความสําเร็จที่แสดงออกมาเป็นตัวเลขการจดทะเบียนธุรกิจ และขอบคุณทุกหน่วยงานที่ร่วมสนับสนุนการทําธุรกิจในไทย เชื่อความร่วมมือจะสร้างเศรษฐกิจไทยให้ก้าวอย่างมั่งคง ยั่งยืน
โฆษกประจําสํานักนายกรัฐมนตรีกล่าวว่า จากผลการจดทะเบียนธุรกิจของกรมพัฒนาธุรกิจการค้า กระทรวงพาณิชย์ ประจําเดือนเมษายน 2566 มีผู้ประกอบธุรกิจยื่นขอจดทะเบียนจัดตั้งห้างหุ้นส่วนบริษัทใหม่ทั่วประเทศในเดือนเมษายน 2566 จํานวน 6,041 ราย มูลค่าทุนจดทะเบียนจํานวน 20,897.87 ล้านบาท โดยประเภทธุรกิจจัดตั้งใหม่สูงสุด 3 อันดับแรก ได้แก่ ธุรกิจอสังหาริมทรัพย์ จํานวน 434 ราย คิดเป็น 7.19% รองลงมา คือ ธุรกิจก่อสร้างอาคารทั่วไป จํานวน 405 ราย คิดเป็น 6.70% และอันดับ 3 คือ ธุรกิจภัตตาคาร/ร้านอาหาร จํานวน 262 ราย คิดเป็น 4.34% ตามลําดับ
โดยยอดการจดทะเบียนจัดตั้งธุรกิจเดือนเมษายน 2566 จํานวน 6,041 ราย นี้เพิ่มขึ้น 12.37% เมื่อเทียบกับช่วงเวลาเดียวกันของปีที่ผ่านมา และภาพรวมการจัดตั้งธุรกิจในช่วง 4 เดือนแรกของปี 2566 มีจํานวนการจัดตั้งธุรกิจเพิ่มขึ้น มียอดการจดทะเบียนจัดตั้งธุรกิจสูงสุดในรอบ 10 ปี จํานวน 32,223 ราย
“นายกรัฐมนตรีเชื่อว่าไทยยังมีโอกาส และช่องทางเติบโตในทางเศรษฐกิจได้อีกมาก จํานวนการจดทะเบียนจัดตั้งธุรกิจที่เพิ่มขึ้นเป็นเครื่องสะท้อนความสําเร็จในการดําเนินงานสนับสนุนการประกอบธุรกิจ บรรยากาศทางธุรกิจ ความเชื่อมั่นทางธุรกิจ และความเชื่อมั่นของผู้บริโภค ขอบคุณทุกหน่วยงานที่ร่วมกันทํางานจนเห็นความสําเร็จอย่างเป็นรูปธรรมอย่างต่อเนื่อง นายกรัฐมนตรีเชื่อว่าด้วยความร่วมมือกันของทุกหน่วยงาน ภาคส่วน ประเทศไทยจะมีเศรษฐกิจที่มั่นคง ยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมการทำงานสนับสนุนภาคเกษตรของไทย ส่งผลการส่งออกทุเรียนจากไทยไปจีนสร้างมูลค่ากว่าแสนล้านบาท
วันพุธที่ 17 พฤษภาคม 2566
17/05/2566
โฆษกรัฐบาลเผย นายกฯ ชื่นชมการทํางานสนับสนุนภาคเกษตรของไทย ส่งผลการส่งออกทุเรียนจากไทยไปจีนสร้างมูลค่ากว่าแสนล้านบาท
พร้อมขอบคุณการสนับสนุนทุเรียนทะเลหอย สินค้า GI ย้ํามาตรฐานสินค้าไทย เพิ่มมูลค่า สร้างรายได้ให้เกษตรกร
วันนี้ (17 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอบคุณความร่วมมือของหน่วยงานที่เกี่ยวข้อง ส่งผลยอดการส่งออกทุเรียนไทยไปจีน ในช่วงฤดูกาลผลไม้ภาคตะวันออก 2566 รวมมูลค่ากว่าแสนล้านบาท
โฆษกประจําสํานักนายกรัฐมนตรี กล่าวว่า การส่งออกทุเรียนในฤดูกาลผลไม้ภาคตะวันออก ปี 2566 ตั้งแต่วันที่ 1 กุมภาพันธ์ 2566 จนถึงต้นเดือนพฤษภาคม 2566 ไทยส่งออกทุเรียนสดไปจีนทั้งสิ้น 25,000 ตู้คอนเทนเนอร์ มีน้ําหนัก 4.5 แสนตัน สร้างมูลค่าการส่งออกกว่าแสนล้านบาท โดยใช้เส้นทางการส่งออก ทั้งทางบก ทางเรือ ทางอากาศรวมทั้งเส้นทางขนส่งทางรถไฟ โดยผลการดําเนินการส่งออกเกินเป้าหมายทํายอดสูงสุด เกินกว่าที่กระทรวงเกษตรและสหกรณ์ตั้งเป้าไว้ รวมถึงทุเรียนไทยยังสามารถครองสัดส่วนตลาดในจีนได้เบ็ดเสร็จเด็ดขาดกว่า 90% และกระทรวงเกษตรฯ มั่นใจว่าปี 2566 จะสามารถส่งออกผลไม้เศรษฐกิจ ทั้งทุเรียน มังคุด เงาะ ลองกอง มะม่วง มะพร้าว ฯลฯ ได้ตามเป้าหมาย คือ 4.44 ล้านตัน สร้างเงินให้ประเทศและเกษตรกรกว่า 2 แสนล้านบาท
นอกจากนี้ รัฐบาลส่งเสริมการขึ้นทะเบียนสิ่งบ่งชี้ทางภูมิศาสตร์(Geographical Indication : GI) ให้กับสินค้าไทย เพื่อเพิ่มโอกาส เพิ่มมูลค่า คงคุณภาพและมาตรฐานของสินค้า ซึ่งมีสินค้าเกษตรทุเรียนจากภาคใต้ชนิดใหม่ ได้รับการจดทะเบียนเพื่อให้เป็นที่รู้จัก สร้างรายได้ให้ชุมชน ได้แก่ ทุเรียนทะเลหอย ปลูกในอําเภอปลายพระยา จังหวัดกระบี่ ซึ่งเป็นพื้นที่ที่อุดมสมบูรณ์ ไม่ใช้สารเคมีในการเพาะปลูก ส่งผลให้ผลผลิตมีคุณภาพดีและมีลักษณะโดดเด่น คล้ายทุเรียนผสมครีมหรือนมสด เนื้อสัมผัสแห้ง เป็นที่นิยมของผู้บริโภค ทั้งในและต่างประเทศ ส่งผลให้เกษตรกรมีรายได้เพิ่มมากขึ้น
“นายกรัฐมนตรีติดตาม ชื่นชมการทํางานที่มีการพัฒนาอย่างต่อเนื่องตามนโยบายของรัฐบาล และขอบคุณทุกหน่วยงาน ที่ช่วยรักษาคุณภาพของทุเรียนในการส่งออกเพื่อให้ตรงตามมาตรฐาน พร้อมร่วมมือกันพัฒนาคุณภาพสินค้าเกษตรของไทยมาอย่างต่อเนื่อง โดยรัฐบาลจะสนับสนุนผลักดันการขึ้นทะเบียน GI เน้นระบบควบคุมคุณภาพสินค้า ส่งเสริมการพัฒนาบรรจุภัณฑ์ของสินค้า รวมถึงกิจกรรมส่งเสริมการขาย และขยายช่องทางการตลาดทุกรูปแบบ เพื่อส่งเสริมเศรษฐกิจชุมชน เศรษฐกิจภายในประเทศ และสร้างมูลค่าเพิ่มให้กับสินค้าไทยเพื่อความยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษก สธ. แจงความจริง หลัง “เพจชมรมแพทย์ชนบท” พาดพิง สธ. ทุจริตวัคซีน-เอทีเค
วันพุธที่ 17 พฤษภาคม 2566
โฆษก สธ. แจงความจริง หลัง “เพจชมรมแพทย์ชนบท” พาดพิง สธ. ทุจริตวัคซีน-เอทีเค
โฆษกกระทรวงสาธารณสุข ชี้แจงความจริงกรณีเพจชมรมแพทย์ชนบท โพสต์ประเด็นการเมืองพาดพิงกระทรวงสาธารณสุข กล่าวหามีการทุจริตจัดซื้อวัคซีน-เอทีเค ชี้อ้างเลื่อนลอย ไร้หลักฐาน ยันจัดหาวัคซีนฉีดได้ครอบคลุมตามแผน ช่วยคนรอดชีวิตได้กว่า 5 แสนคน
โฆษกกระทรวงสาธารณสุข ชี้แจงความจริงกรณีเพจชมรมแพทย์ชนบท โพสต์ประเด็นการเมืองพาดพิงกระทรวงสาธารณสุข กล่าวหามีการทุจริตจัดซื้อวัคซีน-เอทีเค ชี้อ้างเลื่อนลอย ไร้หลักฐาน ยันจัดหาวัคซีนฉีดได้ครอบคลุมตามแผน ช่วยคนรอดชีวิตได้กว่า 5 แสนคน อัตราตายต่ํากว่านานาชาติ ส่วนเอทีเค องค์การเภสัชกรรมจัดซื้อโปร่งใส
วันนี้ (16 พฤษภาคม 2566) นพ.รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข กล่าวถึงกรณีเพจชมรมแพทย์ชนบท โพสต์ประเด็นการเมืองไม่ให้พรรคภูมิใจไทยเข้าร่วมรัฐบาล ว่า แม้จะแสดงความเห็นทางการเมือง แต่มีการกล่าวหาว่ามีการทุจริตเรื่องการจัดซื้อวัคซีนโควิด 19 และการจัดหาเอทีเค ซึ่งอยู่ในความดูแลรับผิดชอบของบุคลากรในกระทรวงสาธารณสุข จึงจําเป็นต้องชี้แจงเพื่อไม่ให้เกิดความเข้าใจผิดดังนี้ 1.การกล่าวหาว่ามีการทุจริตเรื่องวัคซีนโควิด 19 เป็นการกล่าวหาที่เลื่อนลอย ไม่มีมูล ประเทศไทยมีหน่วยงานที่ตรวจสอบการทุจริตหลายหน่วยงาน หากมีหลักฐานว่ามีการทุจริตอย่างที่กล่าวหาจริงคงมีการยื่นฟ้องดําเนินคดีไปแล้ว 2.เรื่องประสิทธิภาพการจัดหาวัคซีนและการให้บริการ ที่มีการโจมตีว่าล้มเหลว ข้อเท็จจริงคือ ไทยสามารถให้บริการวัคซีนโควิด 19 ได้ครบ 100 ล้านโดส ตามเป้าหมาย เมื่อวันที่ 21 ธันวาคม 2564 ซึ่งเร็วกว่ากําหนดเดิม โดยมีอัตราการเสียชีวิตของผู้ติดเชื้อ ณ ช่วงเวลาที่มีการระบาดใหญ่ อยู่ในระดับที่ต่ํากว่านานาชาติ และยังมีผลวิจัยว่าลดการสูญเสียชีวิตประชาชนได้กว่า 5 แสนคน ช่วยให้ประชาชนรอดพ้นจากการเจ็บป่วยรุนแรงอีกเป็นจํานวนมาก โดยวัคซีนที่ไทยนํามาใช้ ผู้ทรงคุณวุฒิ อาจารย์มหาวิทยาลัย ต่างยืนยันว่ามีประสิทธิภาพและเกิดประโยชน์จริง นอกจากนี้ ไทยยังได้เป็นฐานการผลิตวัคซีนของ AstraZeneca ซึ่งช่วยเสริมสร้างความมั่นคงด้านวัคซีนของประเทศด้วย
3.เรื่องทุจริตการจัดหา ATK ข้อเท็จจริงคือ ปรากฏหลักฐานว่ามีความพยายามจะล็อกสเปกการจัดซื้อ จนกระทั่งองค์การเภสัชกรรมต้องยื่นเรื่องกับ ปปช. ให้ตรวจสอบ จึงขอยืนยันความโปร่งใสขององค์การเภสัชกรรม 4.การทํางานของบุคลากรกระทรวงสาธารณสุขที่ผ่านมา เป็นส่วนหนึ่งที่ทําให้ไทยก้าวข้ามวิกฤตโควิด 19 ด้วยความบอบช้ําน้อยมาก เมื่อเทียบกับทั่วโลก จนได้รับยกย่องให้เป็นประเทศที่มีค่าความมั่นคงด้านสุขภาพสูงเป็นอันดับ 5 ของโลก และอันดับ 1 ของเอเชีย เป็นหนึ่งในประเทศที่ WHO ยกให้เป็นต้นแบบการรับมือกับโรคระบาด และได้รับการยอมรับจากอาเซียน ให้เป็นที่ตั้งสํานักงานเลขาธิการศูนย์อาเซียนด้านการรับมือกับภาวะฉุกเฉินทางสาธารณสุขและโรคอุบัติใหม่ (ACPHEED)
“ขอยืนยันว่า ตลอด 4 ปีที่ผ่านมา บุคลากรของกระทรวงสาธารณสุขทุกระดับ ทํางานอย่างถูกต้อง โปร่งใส ตรวจสอบได้ ส่วนบุคลากรที่มีพฤติกรรมไม่โปร่งใส ให้ข้อมูลเท็จทําให้กระทรวงสาธารณสุขได้รับความเสื่อมเสีย ขณะนี้อยู่ระหว่างการดําเนินการตามกฎหมายแล้ว” นพ.รุ่งเรืองกล่าว
***************************************** 16 พฤษภาคม 2566
รัฐบาลไทย-ข่าวทำเนียบรัฐบาล-​หนุนจัดซื้อจัดจ้างสินค้าและบริการดิจิทัลในประเทศ ครม.ไฟเขียวเกณฑ์พัสดุดิจิทัลที่รัฐสนับสนุน จัดซื้อแบบเฉพาะเจาะจง หรือวิธีคัดเลือกได้
วันพุธที่ 17 พฤษภาคม 2566
17/05/2566
​หนุนจัดซื้อจัดจ้างสินค้าและบริการดิจิทัลในประเทศ ครม.ไฟเขียวเกณฑ์พัสดุดิจิทัลที่รัฐสนับสนุน จัดซื้อแบบเฉพาะเจาะจง หรือวิธีคัดเลือกได้
​หนุนจัดซื้อจัดจ้างสินค้าและบริการดิจิทัลในประเทศ ครม.ไฟเขียวเกณฑ์พัสดุดิจิทัลที่รัฐสนับสนุน จัดซื้อแบบเฉพาะเจาะจง หรือวิธีคัดเลือกได้ กระตุ้นการพัฒนาผู้ประกอบการไทยเทียบเคียงมาตรฐานต่างประเทศ
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เพื่อเป็นการส่งเสริมและพัฒนาธุรกิจดิจิทัลของผู้ประกอบการไทย ที่ประชุมคณะรัฐมนตรี(ครม.) วันที่ 16 พ.ค. 66 ที่ผ่านมา ได้อนุมัติหลักการร่างกฎกระทรวงกําหนดพัสดุและวิธีการจัดซื้อจัดจ้างพัสดุที่รัฐต้องการส่งเสริมหรือสนับสนุน (ฉบับที่...) พ.ศ.... ซึ่งมีสาระสําคัญเป็นการแก้ไขเพิ่มกฎกระทรวงกําหนดพัสดุฯ พ.ศ. 2563 โดยได้เพิ่มการกําหนดให้พัสดุส่งเสริมดิจิทัลตามบัญชีบริการดิจิทัลเพื่อส่งเสริมผู้ประกอบการดิจิทัลของประเทศไทย ของสํานักงานส่งเสริมเศรษฐกิจดิจิทัล(สศด.) เช่น ระบบการบริหารจัดการบัญชี โดรนตรวจจับความร้อน กล้อง CCTV ที่มีระบบตรวจจับใบหน้า และระบบ Smart Parking เป็นพัสดุประเภทที่รัฐต้องการส่งเสริมหรือสนับสนุน
พร้อมกับกําหนดให้พัสดุส่งเสริมดิจิทัลตามบัญชีบริการดิจิทัลฯ สามารถจัดซื้อจัดจ้างด้วยวิธีเฉพาะเจาะจงได้ ในกรณีที่พัสดุที่จัดจ้างมีผู้ให้บริการเพียงรายเดียว หรือวิธีคัดเลือก ในกรณีที่พัสดุที่จะจัดจ้างมีผู้ให้บริการตั้งแต่ 2 รายขึ้นไปด้วย
“การปรับปรุงกฎกระทรวงดังกล่าวจะสนับสนุนและส่งเสริมให้มีการนําบริการดิจิทัลจากวิสาหกิจดิจิทัลของไทยมาใช้ให้เกิดประโยชน์ต่อการพัฒนาระบบเศรษฐกิจของประเทศและส่งเสริมการพัฒนาบริการดิจิทัลภายในประเทศทดแทนบริการจากต่างประเทศ โดยมีมาตรฐานเทียบเคียงที่เชื่อถือได้” น.ส.ไตรศุลี กล่าว
น.ส.ไตรศุลี กล่าวว่า บัญชีบริการดิจิทัลเพื่อส่งเสริมผู้ประกอบฯ ได้จัดทําขึ้นตามประกาศและหลักเกณฑ์ของ สศด. เพื่อกําหนดคุณสมบัติของผู้ประกอบการและเกณฑ์การขึ้นทะเบียนสินค้าหรือบริการ ซึ่งผู้ประกอบการ ที่จะขึ้นทะเบียนได้นั้นจะต้องมีคุณสมบัติ เช่น 1)จดทะเบียนจัดตั้งเป็นนิติบุคคลในประเทศ 2)มีวัตถุประสงค์เพื่อประกอบกิจการเกี่ยวกับการผลิต พัฒนาหรือให้บริการโปรแกรมคอมพิวเตอร์ (Software) โปรแกรมบริการ (Software as a Service:SaaS) ฮาร์ดแวร์ และอุปกรณ์อัจฉริยะ
3)ได้รับการรับรองคุณภาพมาตรฐาน เช่น ISO/IEC29110 หรือ Capability Model Integration :CMMI มาตรฐานด้านผลิตภัณฑ์ดิจิท้ัล หรือมาตรฐานอื่นๆ ตามที่ สศด. กําหนดที่ยังไม่หมดอายุจากหน่วยรับรอง หรือได้รับการรับรองตามเกณฑ์ที่ สศด. กําหนด
โดยเมื่อกฎกระทรวงฯ ที่ปรับปรุงแก้ไขมีผลบังคับแล้ว หน่วยงานรัฐที่ประสงค์จะจัดซื้อจัดจ้างพัสดุส่งเสริมดิจิทัลจะต้องจัดซื้อจัดจ้างกับผู้ให้บริการที่ได้ขึ้นบัญชีตามบัญชีบริการดิจิทัลเพื่อส่งเสริมผู้ประกอบการฯ เท่านั้น จึงจะสามารถจัดซื้อจัดจ้างด้วยวิธีเฉพาะเจาะจงหรือวิธีคัดเลือกได้ แล้วแต่กรณี
รัฐบาลไทย-ข่าวทำเนียบรัฐบาล-​“ทิพานัน”แจ้งข่าววันนี้ขสมก.จัดรถฟรี "ท่าเรือท่าช้าง - ศาลฎีกา"   บริการประชาชนเฝ้าฯรับเสด็จฯในหลวง-พระราชินี พระราชพิธีจรดพระนังคัลแรกนาขวัญ วันพืชมงคล
วันพุธที่ 17 พฤษภาคม 2566
17/05/2566
​“ทิพานัน”แจ้งข่าววันนี้ขสมก.จัดรถฟรี "ท่าเรือท่าช้าง - ศาลฎีกา"   บริการประชาชนเฝ้าฯรับเสด็จฯในหลวง-พระราชินี พระราชพิธีจรดพระนังคัลแรกนาขวัญ วันพืชมงคล
​“ทิพานัน”แจ้งข่าววันนี้ขสมก.จัดรถฟรี "ท่าเรือท่าช้าง - ศาลฎีกา"   บริการประชาชนเฝ้าฯรับเสด็จฯในหลวง-พระราชินี พระราชพิธีจรดพระนังคัลแรกนาขวัญ วันพืชมงคล
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า เนื่องในวันพืชมงคล ปี 2566 พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี จะเสด็จพระราชดําเนินไปในการพระราชพิธีจรดพระนังคัลแรกนาขวัญ พุทธศักราช 2566 ณ มณฑลพิธีท้องสนามหลวง ในวันที่ 17 พฤษภาคม 2566 ขสมก. ได้จัดเดินรถโดยสารธรรมดา เฉพาะกิจให้บริการฟรี จํานวน 2 คัน เส้นทาง “ท่าเรือท่าช้าง – ศาลฎีกา” (เดินรถวงกลม) เพื่ออํานวยความสะดวกให้กับประชาชน ในการเดินทางไปเฝ้าฯ รับเสด็จ โดยให้บริการ ตั้งแต่เวลา 06.00 น.ไปจนกว่าจะเสร็จสิ้นพระราชพิธี
โดยมีรายละเอียดเส้นทาง ดังนี้ จากถนนมหาราชบริเวณท่าเรือท่าช้าง ไปตามถนนมหาราช เลี้ยวซ้ายถนนท้ายวัง เลี้ยวซ้ายถนนสนามไชย ตรงไปถนนราชดําเนินใน จอดรับ - ส่งผู้ใช้บริการบริเวณฝั่งตรงข้ามศาลฎีกา (ฝั่งสนามหลวง) ไปตามถนนราชดําเนินใน เลี้ยวซ้ายถนนราชินี เลี้ยวซ้ายถนนหน้าพระธาตุ เลี้ยวขวาถนนพระจันทร์ เลี้ยวซ้ายถนนมหาราช ถึงบริเวณท่าเรือท่าช้าง
รัฐบาลไทย-ข่าวทำเนียบรัฐบาล-แปลงนาสาธิต
วันพุธที่ 17 พฤษภาคม 2566
แปลงนาสาธิต
แปลงนาสาธิต
17 พ.ค. 66เวลาประมาณ 10.05 น. พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินจากมณฑลพิธีท้องสนามหลวงไปทอดพระเนตรพระยาแรกนาหว่านข้าวในแปลงนาสาธิต สวนจิตรลดา สําหรับพระราชทานไปใช้ในพระราชพิธีจรดพระนังคัลแรกนาขวัญปีต่อไป โดยมีผู้บริหารกระทรวงเกษตรและสหกรณ์ เฝ้าฯ รับเสด็จ
รัฐบาลไทย-ข่าวทำเนียบรัฐบาล-ปลัดดีอีเอส หารือรัฐมนตรีช่วยว่าการกระทรวงการพัฒนาดิจิทัล นวัตกรรมและอุตสาหกรรมอวกาศ แห่งคาซัคสถาน ขับเคลื่อนความร่วมมือด้านดิจิทัลระหว่างสองประเทศ
วันอังคารที่ 16 พฤษภาคม 2566
ปลัดดีอีเอส หารือรัฐมนตรีช่วยว่าการกระทรวงการพัฒนาดิจิทัล นวัตกรรมและอุตสาหกรรมอวกาศ แห่งคาซัคสถาน ขับเคลื่อนความร่วมมือด้านดิจิทัลระหว่างสองประเทศ
ปลัดดีอีเอส หารือรัฐมนตรีช่วยว่าการกระทรวงการพัฒนาดิจิทัล นวัตกรรมและอุตสาหกรรมอวกาศ แห่งคาซัคสถาน ขับเคลื่อนความร่วมมือด้านดิจิทัลระหว่างสองประเทศ
วันนี้(16พฤษภาคม2566)ศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคม(ดีอีเอส)ได้ร่วมหารือกับH.E. Mr. Askar ZHAMBAKINรัฐมนตรีช่วยว่าการกระทรวงการพัฒนาดิจิทัลนวัตกรรมและอุตสาหกรรมอวกาศ(Vice-Minister of Digital Development, Innovations and Aerospace Industry)แห่งคาซัคสถานเพื่อแลกเปลี่ยนประสบการณ์ในการพัฒนาดิจิทัลระหว่างกันมุ่งสร้างความร่วมมือทั้งระดับทวิภาคีเช่นOnline Scam, Start-upsและโครงการThailand Digital Valleyในพื้นที่EECและความร่วมมือภายใต้ESCAPเช่นข้อริเริ่มทางด่วนสารสนเทศแห่งเอเชียและแปซิฟิก(Asia-Pacific Information Superhighway Initiative: AP-IS)ณกระทรวงดิจิทัลเพื่อเศรษฐกิจและสังคม
______________
รัฐบาลไทย-ข่าวทำเนียบรัฐบาล-เตือน!! โควิด-19 เป็นช่วงขาขึ้น ยังไม่ผ่อนมาตรการป้องกัน เร่งฉีดวัคซีนคู่ "ไข้หวัดใหญ่-โควิด" ลดป่วยหนัก – เสียชีวิต
วันพุธที่ 17 พฤษภาคม 2566
เตือน!! โควิด-19 เป็นช่วงขาขึ้น ยังไม่ผ่อนมาตรการป้องกัน เร่งฉีดวัคซีนคู่ "ไข้หวัดใหญ่-โควิด" ลดป่วยหนัก – เสียชีวิต
.....
กรมควบคุมโรค เผยสถานการณ์การระบาดของโควิด-19 ในประเทศไทย มีแนวโน้มเพิ่มขึ้นต่อเนื่อง พบผู้ป่วยรักษาในโรงพยาบาล 2,356 ราย เฉลี่ยวันละ 336 คนต่อวัน เพิ่มขึ้น 39% เทียบกับสัปดาห์ที่ผ่านมา โดยมีผู้ป่วยอาการหนักปอดอักเสบ และผู้ป่วยใส่ท่อช่วยหายใจ เพิ่มขึ้นประมาณ 45% ส่วนผู้เสียชีวิตเพิ่มขึ้นเป็น 2 เท่า โดยมากกว่าครึ่ง (55%) เป็นกลุ่ม 608 ที่ยังไม่ได้รับวัคซีน ที่เหลือเป็นผู้ที่มีภูมิคุ้มกันต่อโรคโควิด-19 ลดลงมาก
.
ขอแนะนําประชาชนเข้ารับวัคซีนโควิด-19 พร้อมกับวัคซีนไข้หวัดใหญ่โดยเร็ว เพื่อลดความเสี่ยงต่อการป่วยหนักจากทั้ง 2 โรค
.
ซึ่งการฉีดวัคซีนเพื่อให้มีระดับภูมิคุ้มกันต่อโรคโควิด-19 สามารถใช้วัคซีนชนิดใดหรือรุ่นใดก็ได้ ฉีดปีละ 1 ครั้ง เว้นระยะห่างจากเข็มสุดท้ายหรือประวัติการติดเชื้ออย่างน้อย 3 เดือน สามารถฉีดพร้อมกับวัคซีนป้องกันไข้หวัดใหญ่ โดยฉีดที่ต้นแขนคนละข้าง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อธิบดีบุปผา ส่งรองพิเชษฐ์  ติดตามผลเทรนทักษะผู้มีบัตรคนจน กลุ่มทอผ้า กาฬสินธุ์
วันอังคารที่ 16 พฤษภาคม 2566
อธิบดีบุปผา ส่งรองพิเชษฐ์  ติดตามผลเทรนทักษะผู้มีบัตรคนจน กลุ่มทอผ้า กาฬสินธุ์
อธิบดีบุปผา ส่งรองอธิบดี ลงพื้นที่กาฬสินธุ์ ติดตามผลการเทรนทักษะการใช้สมาร์ตโฟนเพื่อธุรกิจออนไลน์ให้แก่ผู้มีบัตรสวัสดิการแห่งรัฐ กลุ่มทอผ้าพื้นเมือง เล็งส่งออกต่างประเทศ
รัฐบาลไทย-ข่าวทำเนียบรัฐบาล-รพ.พหลพลพยุหเสนา จ.กาญจนบุรี ผ่าตัดวันเดียวกลับ ประชาชนพอใจ 98%
วันพุธที่ 17 พฤษภาคม 2566
รพ.พหลพลพยุหเสนา จ.กาญจนบุรี ผ่าตัดวันเดียวกลับ ประชาชนพอใจ 98%
โรงพยาบาลพหลพลพยุหเสนา จังหวัดกาญจนบุรี จัดบริการผ่าตัดวันเดียวกลับ ให้พักฟื้นที่บ้าน ช่วยผู้ป่วยสภาพจิตใจดีขึ้น ลดภาระค่าใช้จ่าย ประชาชนพอใจถึง 98% ขยายผลไปโรงพยาบาลศูนย์ โรงพยาบาลทั่วไป ครอบคลุมแล้วทุกจังหวัด
พญ.อัจฉรา นิธิอภิญญาสกุล ผู้ตรวจราชการกระทรวงสาธารณสุข เขตสุขภาพที่ 5 กล่าวว่า กระทรวงสาธารณสุขมีเป้าหมายพัฒนาระบบริการทางการแพทย์ให้ตอบสนองความต้องการของประชาชน ปลอดภัยและได้มาตรฐานซึ่งการพัฒนาศักยภาพการผ่าตัดวันเดียวกลับ (One Day Surgery :ODS) เป็นหนึ่งในแนวทางการพัฒนาโดยโรงพยาบาลพลหลพลพยุหเสนา จังหวัดกาญจนบุรี เป็นโรงพยาบาลแห่งแรกของกระทรวงสาธารณสุขที่พัฒนาศูนย์ผ่าตัดวันเดียวกลับ ตั้งแต่ปี 2559 ซึ่งข้อมูลล่าสุดในปี 2565 เป็นโรงพยาบาลทั่วไปที่มีผลการให้บริการมากที่สุด ผู้รับบริการพึงพอใจถึง 98% ทั้งนี้ การผ่าตัดวันเดียวกลับถือเป็นหัตถการที่มีความปลอดภัยสูง โดยก่อนเข้ารับการผ่าตัด ผู้ป่วยจะต้องผ่านการประเมินความพร้อมจากวิสัญญีแพทย์ของคลินิกประเมินผู้ป่วยก่อนผ่าตัด และหลังจากผ่าตัดเสร็จไม่เกิน 24 ชั่วโมง เมื่อแพทย์ประเมินอาการว่าปลอดภัยแล้ว จะสามารถกลับไปพักฟิ้นที่บ้านได้
พญ.อัจฉรา กล่าวต่อว่า การผ่าตัดวันเดียวกลับนอกจากเป็นประโยชน์ต่อผู้ป่วยในการลดระยะเวลาอยู่โรงพยาบาล ลดภาระค่าใช้จ่ายของญาติที่ต้องเดินทางมาดูแล และลดการมาโรงพยาบาลโดยไม่จําเป็น ยังช่วยให้บุคลากรทางการแพทย์มีเวลาในการดูแลผู้ป่วยมากขึ้น ลดความแออัดในโรงพยาบาล ส่งผลต่อคุณภาพและประสิทธิภาพในการดูแลรักษาประชาชนโดยรวม และประชาชนมีคุณภาพชีวิตดีขึ้นตามมา (Better Service Better Outcome) ซึ่งปัจจุบันการผ่าตัดวันเดียวกลับได้ขยายผลในระดับโรงพยาบาลศูนย์ โรงพยาบาลทั่วไป รวมถึงโรงพยาบาลชุมชนขนาดใหญ่ ครอบคลุมแล้วทุกจังหวัด
นายแพทย์วิบูลย์ ภัณฑบดีกรณ์ ศัลยแพทย์ผู้บุกเบิกศูนย์ผ่าตัดวันเดียวกลับ โรงพยาบาลพหลพลพยุหเสนา กล่าวว่า โรงพยาบาลพหลพลพยุหเสนา ได้ปรับวิกฤติจากสถานการณ์โควิด 19 เป็นโอกาสในการพัฒนาระบบบริการผ่าตัดวันเดียวกลับ จากเดิมต้องเดินทางมาโรงพยาบาล 3 วัน เพื่อตรวจรักษา รับการผ่าตัด และติดตามอาการ เหลือเพียง 1 วัน (One Day One Visit One Stop Service) คือวันผ่าตัด โดยผู้ป่วยจะได้รับการประเมินอาการจากโรงพยาบาลชุมชนตามมาตรฐานของราชวิทยาลัยวิสัญญีแพทย์ ผ่านระบบ Tele Health กับโรงพยาบาลพหลพลพยุหาเสนา หากจําเป็นต้องเจาะเลือดสามารถดําเนินการได้ที่โรงพยาบาลชุมชนทันที ส่วนการพักพื้นหลังผ่าตัดที่บ้าน ได้จัดทีมดูแลจากโรงพยาบาลชุมชน หรือผ่านระบบออนไลน์ โดยมีแพทย์เวชศาสตร์ครอบครัวและพยาบาล ติดตามอาการในช่วง 3 วันแรกทุกวัน ซึ่งการพักฟื้นที่บ้านเป็นปัจจัยหนึ่งที่ช่วยให้สภาพจิตใจของผู้ป่วยดีขึ้น
******************************************** 17 พฤษภาคม 2566
รัฐบาลไทย-ข่าวทำเนียบรัฐบาล-เริ่มแล้ว ! ก.แรงงาน ประชันทักษะฝีมือแรงงาน ครั้งที่ 29 สาขาการสร้างโมเดลในเกมสามมิติ
วันพุธที่ 17 พฤษภาคม 2566
เริ่มแล้ว ! ก.แรงงาน ประชันทักษะฝีมือแรงงาน ครั้งที่ 29 สาขาการสร้างโมเดลในเกมสามมิติ
กระทรวงแรงงาน โดยกรมพัฒนาฝีมือแรงงาน เริ่มการแข่งขันฝีมือแรงงานแห่งชาติ ครั้งที่ 29 สาขาการสร้างโมเดลในเกมสามมิติ เพื่อเฟ้นหาสุดยอดเยาวชนแข่งขันในเวทีอาเซียน
รัฐบาลไทย-ข่าวทำเนียบรัฐบาล-​โฆษกรัฐบาลเผย แนวโน้มบริการคลาวด์สาธารณะในประเทศไทยปี 2566 คาดการณ์จะเติบโตร้อยละ 31.7 คิดเป็นมูลค่า 5.48 หมื่นล้านบาท
วันพุธที่ 17 พฤษภาคม 2566
​โฆษกรัฐบาลเผย แนวโน้มบริการคลาวด์สาธารณะในประเทศไทยปี 2566 คาดการณ์จะเติบโตร้อยละ 31.7 คิดเป็นมูลค่า 5.48 หมื่นล้านบาท
รัฐบาลเชื่อมั่นในการสนับสนุนการใช้นวัตกรรมพัฒนาการทํางานด้วยเทคโนโลยีดิจิทัล
วันนี้ (17 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงสถานการณ์แนวโน้มบริการคลาวด์สาธารณะในประเทศไทยปี 2566 คาดการณ์จะเติบโตร้อยละ 31.7 จากปี 2565 คิดเป็นมูลค่า 5.48 หมื่นล้านบาท ซึ่งพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการทํางานรัฐบาลเพื่อการขับเคลื่อนการดําเนินงานด้วยนวัตกรรม เทคโนโลยีดิจิทัล สอดคล้องกับนโยบาย Thailand 4.0 อย่างต่อเนื่อง
โฆษกประจําสํานักนายกรัฐมนตรีกล่าวว่า นับตั้งแต่การแพร่ระบาดของโรคโควิด-19 หน่วยงานต่าง ๆ ทั้งภาครัฐและเอกชนได้ขับเคลื่อนการดําเนินงานที่สําคัญบนระบบออนไลน์มากขึ้น เพื่อเพิ่มประสิทธิภาพการทํางานและตอบสนองความต้องการใหม่ ๆ ที่เกิดขึ้น โดยหลายหน่วยงานในประเทศไทย โดยเฉพาะภาคธุรกิจได้ขับเคลื่อนการทํางานด้วยเทคโนโลยีดิจิทัลผ่านการใช้ระบบคลาวด์ (Cloud) โดยมองว่าเป็นปัจจัยสําคัญอย่างยิ่งต่อการเจริญเติบโตของภาคธุรกิจในปัจจุบัน ทําให้การลงทุนในการให้บริการคลาวด์ในประเทศไทยมีอัตราการเติบโตอย่างต่อเนื่อง
โดยบริษัท การ์ทเนอร์ (Gartner Inc.) บริษัทวิจัยและวิเคราะห์ข้อมูลด้านเทคโนโลยีสารสนเทศชั้นนําของโลก ได้เปิดเผยว่า หลายองค์กรกําลังปรับตัวโดยนําเทคโนโลยีใหม่มาเพิ่มศักยภาพการดําเนินธุรกิจ ซึ่งแนวโน้มผู้ใช้ระบบคลาวด์ทั่วโลกในปี 2566 จะเติบโตเพิ่มขึ้นร้อยละ 21.7 คิดเป็นมูลค่า 597,325 ล้านดอลลาร์สหรัฐฯ สําหรับในประเทศไทยนั้น การ์ทเนอร์คาดว่า ตลาดคลาวด์ทุกกลุ่มจะเติบโตสูงขึ้นในปีนี้ และองค์กรธุรกิจในประเทศไทยจะมีปริมาณการใช้จ่ายในบริการคลาวด์สาธารณะในปี 2566 เพิ่มขึ้นร้อยละ 31.7 จากปี 2565 คิดเป็นมูลค่า 5.48 หมื่นล้านบาท
“นายกรัฐมนตรีมีวิสัยทัศน์ เข้าใจกระบวนทัศน์ในการเปลี่ยนแปลงสู่สังคมดิจิทัล โดยได้กําหนดนโยบายของรัฐบาลที่สนับสนุนการเปลี่ยนผ่านไปสู่สังคมดิจิทัล และนโยบาย Thailand 4.0 เชื่อมั่นและต้องการให้ประเทศเท่าทันกับการพัฒนาระบบเศรษฐกิจที่ขับเคลื่อนด้วยเทคโนโลยีดิจิทัล และต้องการเปิดโอกาสให้ผู้ประกอบการรายย่อยเข้าถึงตลาดโลกได้มากขึ้น ซึ่งไทยได้ส่งเสริมขีดความสามารถในการแข่งขันของประเทศ เพื่อเปิดโอกาสมากขึ้นให้ไทยเป็นศูนย์กลางนวัตกรรมในเอเชีย รวมถึงการดึงดูดการลงทุนจากต่างประเทศ” นายอนุชาฯ กล่าว
รัฐบาลไทย-ข่าวทำเนียบรัฐบาล-สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น ประจำปีการศึกษา 2566
วันอังคารที่ 16 พฤษภาคม 2566
สถาบันการบินพลเรือน เปิดรับสมัครสอบคัดเลือกเข้าศึกษาหลักสูตรวิชาภาคพื้น ประจําปีการศึกษา 2566
...
สถาบันการบินพลเรือน กระทรวงคมนาคม เปิดรับสมัครสอบคัดเลือกเข้าศึกษาหลักสูตรวิชาภาคพื้น ระดับปริญญาโท ระดับปริญญาตรี ระดับประกาศนียบัตรวิชาชีพชั้นสูง และเทียบเท่าระดับอนุปริญญา ประจําปีการศึกษา 2566 รอบ 4 : รับตรงอิสระ (On-Site) โดยหลักสูตรที่เปิดรับมีดังนี้
1.หลักสูตรระดับปริญญาโท
- หลักสูตรการจัดการมหาบัณฑิต สาขาวิชาการจัดการการบิน
2.หลักสูตรระดับปริญญาตรี
2.1 หลักสูตรวิทยาศาสตรบัณฑิต สาขาวิชาวิทยาการการบิน 6 วิชาโท ประกอบไปด้วย
- วิชาโทการจราจรทางอากาศ
- วิชาโทการท่าอากาศยาน
- วิชาโทการขนส่งสินค้าทางอากาศ
- วิชาโทโลจิสติกส์การบิน
- วิชาโทธุรกิจสายการบิน
- วิชาโทการบํารุงรักษาอากาศยาน
2.2 หลักสูตรวิทยาศาสตรบัณฑิต สาขาวิชาวิทยาการการบิน (แผนการศึกษาเทียบโอน) ประกอบไปด้วย
- วิชาโทการท่าอากาศยาน
- วิชาโทการขนส่งสินค้าทางอากาศ
2.3 หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน
- แผนการศึกษาแบบเอก (วิศวกรรมอิเล็กทรอนิกส์การบิน)
-แผนการศึกษาแบบเอกโท (วิศวกรรมอิเล็กทรอนิกส์การบิน-โทนักบินพาณิชย์ตรี)
2.4 หลักสูตรวิศวกรรมศาสตรบัณฑิต สาขาวิชาวิศวกรรมอิเล็กทรอนิกส์การบิน (แผนการศึกษาเทียบโอน)
- แผนการศึกษาแบบเอก (วิศวกรรมอิเล็กทรอนิกส์การบิน : AVT)
3.ระดับประกาศนียบัตรวิชาชีพชั้นสูง
- หลักสูตรประกาศนียบัตรทักษะช่างอากาศยาน สาขาวิชาเทคโนโลยีระบบอากาศยาน
4.หลักสูตรเทียบเท่าระดับอนุปริญญา หลักสูตรนายช่างภาคพื้นดิน ประกอบไปด้วย
- สาขาวิชาช่างเครื่องบิน วิชาเอกเครื่องยนต์แก๊สเทอร์ไบน์ (Aeroplane Mechanic-B1.1,B1.2)
- สาขาวิชาช่างเอวิโอนิกส์ (Aeroplane Mechanic-B2)
ทุกหลักสูตรสัมภาษณ์แล้วรู้ผลทันที
สําหรับผู้ที่สนใจ สามารถ Walk-In มาสมัครด้วยตนเองได้ที่อาคารศูนย์พัฒนาบุคลากรด้านการบิน ชั้น G แผนกทะเบียนและวัดผล สถาบันการบินพลเรือน กรุงเทพฯ ตั้งแต่บัดนี้ จนถึงวันที่ 6 มิถุนายน 2566 ภายในเวลา 09.00 – 15.00 น. ติดต่อสอบถามรายละเอียดเพิ่มเติมได้ที่ แผนกสื่อสารองค์กร โทร. 0 2272 5741-4 ต่อ 3620, 3621, 2210, 2220 หรือ Inbox Facebook: catcthailand
รัฐบาลไทย-ข่าวทำเนียบรัฐบาล-พิธีล้างมือพระยาแรกนาและเจิมหน้าพระโค
วันอังคารที่ 16 พฤษภาคม 2566
พิธีล้างมือพระยาแรกนาและเจิมหน้าพระโค
พิธีล้างมือพระยาแรกนาและเจิมหน้าพระโค
วันที่ 16 พฤษภาคม 2566 เวลาประมาณ 19.00 น. นายประยูร อินสกุล ปลัดกระทรวงเกษตรและสหกรณ์ ผู้ทําหน้าที่พระยาแรกนาในพระราชพิธีพืชมงคลจรดพระนังคัลแรกนาขวัญ ประจําปี พุทธศักราช 2566 และเทพีคู่หาบทอง เทพีคู่หาบเงิน ทําพิธีล้างมือพระยาแรกนาและเจิมหน้าพระโค เพื่อความเป็นสิริมงคลและสร้างความคุ้นเคยกับพระโคแรกนาก่อนการเริ่มพระราชพิธีจรดพระนังคัลแรกนาขวัญในเช้าวันรุ่งขึ้น โดยพระโคแรกนาในปีนี้ คือ พระโคพอ และพระโคเพียง พระโคคู่สํารอง คือ พระโคเพิ่ม และพระโคพูล ณ โรงพระโคยืน มณฑลพิธีท้องสนามหลวง
อนึ่ง ในพระราชพิธีจรดพระนังคัลแรกนาขวัญ กระทรวงเกษตรและสหกรณ์ได้มอบหมายให้กรมปศุสัตว์เป็นหน่วยงานดําเนินการคัดเลือกโคเพื่อใช้ในพระราชพิธีจรดพระนังคัลแรกนาขวัญ โดยศูนย์วิจัยการผสมเทียมและเทคโนโลยีชีวภาพราชบุรี สังกัดสํานักเทคโนโลยีชีวภาพการผลิตปศุสัตว์ กรมปศุสัตว์ ได้ดําเนินการคัดเลือกพระโคตามหลักเกณฑ์ที่เหมาะสม คือ จะต้องเป็นโคที่มีลักษณะดี รูปร่างสมบูรณ์ มีความสูงไม่น้อยกว่า 150 เซนติเมตร ความยาวลําตัวไม่น้อยกว่า 120 เซนติเมตร ความสมบูรณ์รอบอกไม่น้อยกว่า 180 เซนติเมตร โคทั้งคู่จะต้องมีสีเดียวกัน ผิวสวย ขนเป็นมัน กิริยามารยาทเรียบร้อย ฝึกง่าย สอนง่ายไม่ดุร้ายเขาลักษณะโค้งสวยงามเท่ากัน ตาแจ่มใส หูไม่มีตําหนิ หางยาวสวยงามดี มีขวัญหน้า ขวัญทัดดอกไม้ซ้ายขวา และขวัญหลังถูกต้อง มีขาและกีบข้อเท้าแข็งแรง มองดูด้านข้างลําตัวจะเป็นสี่เหลี่ยม
สําหรับ พระโคแรกนา ได้แก่ พระโคพอ และพระโคเพียง โดยพระโคพอ มีความสูง 165 เซนติเมตร ความยาวลําตัว 225 เซนติเมตร ความสมบูรณ์รอบอก 214 เซนติเมตร อายุ 11 ปี ส่วนพระโคเพียง มีความสูง 169 เซนติเมตร ความยาวลําตัว 238 เซนติเมตร ความสมบูรณ์รอบอก 209 เซนติเมตร อายุ 11 ปี พระโคสํารอง ได้แก่ พระโคเพิ่ม และพระโคพูล ซึ่งเป็นโคพันธุ์ขาวลําพูน
รัฐบาลไทย-ข่าวทำเนียบรัฐบาล-พิธีสวดมนต์การพระราชพิธีพืชมงคล
วันอังคารที่ 16 พฤษภาคม 2566
พิธีสวดมนต์การพระราชพิธีพืชมงคล
พิธีสวดมนต์การพระราชพิธีพืชมงคล
วันที่ 16 พฤษภาคม 2566 เวลา 17.00 น. พระบาทสมเด็จพระเจ้าอยู่หัว และสมเด็จพระนางเจ้า ฯ พระบรมราชินี เสด็จพระราชดําเนินโดยรถยนต์พระที่นั่งจากพระที่นั่งอัมพรสถาน พระราชวังดุสิต ไปยังพระอุโบสถวัดพระศรีรัตนศาสดาราม พระบรมมหาราชวัง ในพิธีสวดมนต์การพระราชพิธีพืชมงคล และพิธีปลุกเสกเมล็ดพันธุ์ข้าวพระราชทานและพืชพันธุ์ต่าง ๆ เพื่อทําขวัญเมล็ดพันธุ์ข้าว และพืชพันธุ์ธัญญาหารให้ปลอดโรค และเจริญงอกงามสมบูรณ์ เพื่อนําไปใช้เป็นเมล็ดพันธุ์ข้าวสําหรับเพาะปลูกในปี พุทธศักราช 2566 และพระราชทานแก่พสกนิกรและชาวนาทั่วประเทศ นําไปเป็นมิ่งขวัญและความเป็นสิริมงคลในการประกอบอาชีพการเกษตรของตนตามประเพณีนิยม โดยพระบาทสมเด็จพระเจ้าอยู่หัวทรงพระกรุณาโปรดเกล้าโปรดกระหม่อมให้นายประยูร อินสกุล ปลัดกระทรวงเกษตรและสหกรณ์ ผู้ทําหน้าที่พระยาแรกนาเข้าเฝ้าทูลละอองธุลีพระบาทรับพระราชทานน้ําสังข์ ใบมะตูม และทรงเจิมพระราชทานที่หน้าผากแล้วพระราชทานพระธํามรงค์นพเก้าสําหรับสวมที่นิ้วมือขวา 1 วง และสวมนิ้วมือซ้าย 1 วง กับพระราชทานพระแสงปฏักที่จะใช้ในพระราชพิธีจรดพระนังคัลแรกนาขวัญแก่ปลัดกระทรวงเกษตรและสหกรณ์ จากนั้นผู้เป็นเทพีทั้ง 4 คน เข้าเฝ้าทูลละอองธุลีพระบาทรับพระราชทานน้ําสังข์ ใบมะตูม และทรงเจิม ตามลําดับ ขณะที่ปลัดกระทรวงเกษตรและสหกรณ์และเทพีเข้าเฝ้าทูลละอองธุลีพระบาทรับพระราชทานน้ําสังข์ พระสงฆ์เจริญชัยมงคลคาถา ณ พระอุโบสถวัดพระศรีรัตนศาสดาราม พระบรมมหาราชวัง
รัฐบาลไทย-ข่าวทำเนียบรัฐบาล-โฆษกรัฐบาลเปิดเผยว่า นายกฯ ชื่นชมผลความสำเร็จของนักกีฬาไทยในการสู้ศึกซีเกมส์ 2023 นำความภาคภูมิใจสู่พี่น้องชาวไทย
วันอังคารที่ 16 พฤษภาคม 2566
โฆษกรัฐบาลเปิดเผยว่า นายกฯ ชื่นชมผลความสําเร็จของนักกีฬาไทยในการสู้ศึกซีเกมส์ 2023 นําความภาคภูมิใจสู่พี่น้องชาวไทย
โฆษกรัฐบาลเปิดเผยว่า นายกฯ ชื่นชมผลความสําเร็จของนักกีฬาไทยในการสู้ศึกซีเกมส์ 2023 นําความภาคภูมิใจสู่พี่น้องชาวไทย
วันนี้ (16 พ.ค. 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมนักกีฬาไทยทุกคนที่สู้ศึกซีเกมส์มาจนถึงโค้งสุดท้ายแล้ว รวมทั้งขอให้ประชาชนไทยร่วมเป็นแรงใจในโค้งสุดท้าย ซึ่งประเทศไทยจะเป็นเจ้าภาพซีเกมส์ปี 2025 ต่อไป
โฆษกประจําสํานักนายกรัฐมนตรี เปิดเผยถึง ผลการแข่งขันกีฬาซีเกมส์ 2023 ที่ผ่านมา โดยถึงวันนี้ (16 พฤษภาคม 2566) ประเทศไทยรับเหรียญรางวัลแล้วถึง 312 เหรียญ แบ่งเป็น 108 เหรียญทอง 96 เหรียญเงิน 108 เหรียญทองแดง (ข้อมูล ณ เวลา 22.20 น.) ซึ่งแม้ประเทศไทยเป็นอันดับ 2 ในตารางเหรียญโดยรวม แต่ในประเภทกีฬาสากลไทยยังคงครองเจ้าเหรียญทอง ทั้งเทควันโดที่สามารถคว้าเหรียญทองได้เกินเป้าหมาย โดย “เทนนิส” พาณิภัค วงศ์พัฒนกิจ คว้าเหรียญทองไปครองเป็นสมัยที่ 4 ส่วนยูโดรุ่น 73 กิโลกรัมชาย สามารถคว้าเหรียญทองสมัยที่ 5 ติดต่อกัน ด้านวอลเลย์บอลหญิงสามารถคว้าแชมป์สมัยที่ 16 และเป็นสมัยที่ 14 ติดต่อกัน และฟุตบอลชายที่ได้รับเหรียญเงิน แม้จะไม่เป็นแชมป์แต่ก็ต่อสู้อย่างเต็มที่
“นายกรัฐมนตรีขอบคุณ และภูมิใจในนักกีฬาที่ร่วมการแข่งขันทุกคน ไม่ว่าจะได้รับเหรียญรางวัลหรือไม่ เข้าใจดีว่าทุกคนได้พยายามอย่างเต็มความสามารถแล้ว และแฟนกีฬาชาวไทยทุกคนรับรู้ได้ถึงความทุ่มเท เสียสละ เพื่อเป็นตัวแทนของชาติของนักกีฬาทุกคน ทั้งนี้ กีฬาซีเกมส์เดินทางมาถึงช่วงโค้งสุดท้ายแล้ว ขอให้ชาวไทยเป็นกําลังใจให้นักกีฬาในช่วงเวลาโค้งสุดท้ายนี้” นายอนุชาฯ กล่าว
ทั้งนี้ ในวันพรุ่งนี้ (17 พฤษภาคม 2566) ช่วงหัวค่ํา จะเป็นช่วงพิธีปิดการแข่งขันกีฬาซีเกมส์ ครั้งที่ 32 และไทยจะรับธงเป็นเจ้าภาพจัดการแข่งขันซีเกมส์ ครั้งที่ 33 ในการแข่งขันซีเกมส์ปี 2025 ซึ่งกรุงเทพฯ ชลบุรี และสงขลา 3 จังหวัดของไทยที่จะเป็นเจ้าภาพร่วมในครั้งหน้า
รัฐบาลไทย-ข่าวทำเนียบรัฐบาล-กรมทางหลวงชนบท เชิญชวนล่องใต้บนถนนสาย นศ.4070 จังหวัดนครศรีธรรมราช
วันพุธที่ 10 พฤษภาคม 2566
กรมทางหลวงชนบท เชิญชวนล่องใต้บนถนนสาย นศ.4070 จังหวัดนครศรีธรรมราช
สัมผัสเสน่ห์วิถีชุมชน ชมความอุดมสมบูรณ์ของธรรมชาติ พร้อมสูดอากาศที่ดีที่สุดในประเทศไทย ณ “หมู่บ้านคีรีวง” ขับเคลื่อนเศรษฐกิจการท่องเที่ยวในพื้นที่
กรมทางหลวงชนบท (ทช.) กระทรวงคมนาคม เชิญชวนล่องใต้ท่องเที่ยว “หมู่บ้านคีรีวง” บนถนนสาย นศ.4070 ตําบลกําโลน อําเภอลานสกา จังหวัดนครศรีธรรมราช สัมผัสธรรมชาติการท่องเที่ยวเชิงอนุรักษ์ สนับสนุนสินค้าภูมิปัญญาชาวบ้าน หมู่บ้านคีรีวงเป็นหมู่บ้านกลางหุบเขามีคลองสายเล็ก ๆ ไหลผ่านกลางหมู่บ้าน ล้อมรอบไปด้วยธรรมชาติที่อุดมสมบูรณ์ทั้งป่าไม้ ภูเขา ลําธาร ได้ชื่อว่าเป็นหมู่บ้านที่อากาศดีที่สุดในประเทศไทย รวมทั้งมีการจัดการท่องเที่ยวเชิงอนุรักษ์ของชุมชนจนได้รับรางวัลยอดเยี่ยมอุตสาหกรรมท่องเที่ยว (Thailand Tourism Awards) ประจําปี 2541 ประเภทเมืองและชุมชน อีกทั้งมีสะพานข้ามคลองปงและสะพานบ้านคีรีวง คลองท่าดี เป็นจุดท่องเที่ยวยอดนิยมให้สามารถแวะถ่ายรูปชมวิวมองเห็นภูเขา ป่าไม้นานาพันธุ์ เป็นคลองธรรมชาติมีแหล่งต้นน้ําจากเทือกเขาหลวงไหลผ่าน มีกิจกรรมพายเรือ เล่นน้ํา โดยเฉพาะบริเวณหน้าฝาย นอกจากนี้ ประชาชนในหมู่บ้านคีรีวงมีวิถีชีวิตแบบชาวสวนอยู่กับธรรมชาติ มีอาชีพหลักคือการทําสวนผลไม้ผสม หรือที่เรียกว่า “สวมสมรม” ปลูกพืชหลายอย่างในแปลงเดียวกัน ทําให้เก็บกินเก็บขายได้ตลอดทั้งปี อาทิ มังคุด เงาะ ทุเรียน สะตอ สามารถชิมผลไม้สด ๆ จากต้น และผลไม้แปรรูป เช่น มังคุดกวน ทุเรียนกวน ทุเรียนกวนย่างและทอด หรือแวะชมกลุ่มผลิตภัณฑ์ของชาวบ้านกลุ่มทําผ้ามัดย้อมสีธรรมชาติและกลุ่มทําสบู่สมุนไพรเปลือกมังคุด แนะนําให้ซื้อกลับไปเป็นของฝากนอกจากจะได้สินค้าที่มีคุณภาพแล้วยังเป็นการช่วยกระจายรายได้สู่ชุมชนให้มีคุณภาพชีวิตที่ดีขึ้นอีกด้วย
สําหรับการเดินทางมายัง “หมู่บ้านคีรีวง” เริ่มต้นจากตัวเมืองนครศรีธรรมราชใช้ถนน ทล.4016 (ถนนกะโรม) ขับตรงไปถึงสามแยกบ้านตาล เลี้ยวซ้ายเข้าสู่ ทล. 4615 ขับตรงไป 9 กิโลเมตร จะเห็นป้ายเข้าสู่ชุมชนบ้านคีรีวง กลับรถและเลี้ยวซ้ายเข้าสู่ถนนสาย นศ.4070 ขับตรงไปประมาณ 7.5 กิโลเมตร สามารถแวะพักผ่อนหรือถ่ายรูปเช็กอินกับสถานที่ต่าง ๆ ได้ ทั้งนี้ ทช. ได้ติดตั้งป้ายแนะนําเส้นทางท่องเที่ยวบริเวณโครงข่ายทางหลวงชนบท เพื่อความสะดวกในการเดินทางของประชาชน หากต้องการสอบถามข้อมูลเพิ่มเติมสามารถติดต่อได้ที่แขวงทางหลวงชนบทนครศรีธรรมราช โทร. 0 - 7584 - 5002 – 3
รัฐบาลไทย-ข่าวทำเนียบรัฐบาล-ปลัดแรงงาน แถลงข่าวจัดการแข่งขันฝีมือแรงงานแห่งชาติ ครั้งที่ 29 สร้างเวทีให้คนรุ่นใหม่ประชันความสามารถ
วันพุธที่ 10 พฤษภาคม 2566
ปลัดแรงงาน แถลงข่าวจัดการแข่งขันฝีมือแรงงานแห่งชาติ ครั้งที่ 29 สร้างเวทีให้คนรุ่นใหม่ประชันความสามารถ
วันที่ 10 พฤษภาคม 2566 นายบุญชอบ สุทธมนัสวงษ์ ปลัดกระทรวงแรงงาน แถลงข่าวการจัดแข่งขันฝีมือแรงงานแห่งชาติ ครั้งที่ 29 เวทีประชันฝีมือของคนรุ่นใหม่ จัดขึ้น 26 สาขา ระหว่างวันที่ 22 – 24 พฤษภาคม 2566  ณ สถาบันพัฒนาฝีมือแรงงาน 1 สมุทรปราการ
รัฐบาลไทย-ข่าวทำเนียบรัฐบาล-ไทยติด ท็อป 3 ที่ผู้บริหารให้ความสำคัญด้าน ESG พร้อมร่วมเดินหน้าประเทศสู่ความยั่งยืน
วันพุธที่ 10 พฤษภาคม 2566
ไทยติด ท็อป 3 ที่ผู้บริหารให้ความสําคัญด้าน ESG พร้อมร่วมเดินหน้าประเทศสู่ความยั่งยืน
.....
Google Cloud ซึ่งเป็นคลาวด์แพลตฟอร์มชั้นนําระดับโลก เผยผลสํารวจด้านความยั่งยืน ที่ถือเป็นประเด็นหลักที่หลายองค์กรทั่วโลกต้องเผชิญ อาทิ ปัญหาสภาพภูมิอากาศที่เปลี่ยนแปลงและคุณภาพของอากาศ การปฏิบัติตามกฎระเบียบ และความน่าเชื่อถือของแบรนด์ เป็นต้น โดยประเทศไทย ติดอันดับ 1 ใน 3 ตลาดที่ให้ความสําคัญในประเด็นด้านสิ่งแวดล้อม สังคม และธรรมภิบาล (ESG : Environmental, Social and Governance) ร่วมกับ สิงคโปร์ และเยอรมนี จากการสํารวจผู้บริหารองค์กรระดับสูงเกือบ 1,500 คนจาก 16 ประเทศ
.
ผู้บริหารองค์กรในไทยเชื่อว่า ด้วยสภาพเศรษฐกิจ และความท้าทายต่าง ๆ ในปัจจุบัน ทําให้องค์กรคํานึงถึงความยั่งยืนมากขึ้น และเล็งเห็นถึงโอกาสในการเติบโต นวัตกรรมเทคโนโลยีเป็นอันดับ 2 ที่ส่งผลต่อความสามารถขององค์กรในการขับเคลื่อนอย่างยั่งยืน โดยผู้บริหารกว่า 99% สนใจเกี่ยวกับความยั่งยืนมากขึ้นกว่า 12 เดือนที่แล้ว และ 93% พร้อมที่จะสร้างความเปลี่ยนแปลงเกี่ยวกับภูมิอากาศขององค์กร
.
ขณะเดียวกันรัฐบาลขอขอบคุณทุกภาคส่วนที่เข้าใจความสําคัญถึงประเด็นที่รัฐบาลผลักดันทําให้ประเทศไทยไม่ตกขบวนต่อการพัฒนาเพื่อความยั่งยืนนี้ ซึ่งเชื่อว่าการลงทุนใน ESG มีแนวโน้มเติบโตอย่างต่อเนื่องจากทั่วโลก จะสร้างผลตอบแทนกับธุรกิจในระยะยาว
.
อ่านเพิ่มเติม คลิกhttps://www.thaigov.go.th/news/contents/details/68041
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-Govt strives to promote investment in 4 economic corridors in 4 regions
วันพุธที่ 10 พฤษภาคม 2566
10/05/2566
Govt strives to promote investment in 4 economic corridors in 4 regions
Govt strives to promote investment in 4 economic corridors in 4 regions
May 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha was reported by the Board of Investment of Thailand (BOI) on the Northern Economic Corridor (NEC-Creative LANNA) Development Plan under the new 5-Year Investment Promotion Strategy (2023-2027).
The Northern Economic Corridor (NEC) covers 4 provinces: Chiang Mai, Chiang Rai, Lampang, and Lamphun. It was established after the cabinet approved designation of 4 special economic corridors in 4 regions, as proposed by the Office of the National Economic and Social Development Council (NESDC). NEC is aimed to promote the integration of local wisdoms, modern technology and innovation for economic development. The North of Thailand is a potential area of investment in several S-Curve industries, i.e., agriculture and processed food, BCG businesses, creative industry, digital industry, and healthcare tourism, as well as the development of smart and innovative city. The region also attracts startups and digital nomads, and is notable for its beautiful art and culture, and handicrafts, as well as linkages with the neighboring countries via various transport networks which facilitate trade, investment, and tourism activities.
During the first quarter of 2023, BOI received applications for investment promotion in the NEC for 20 projects, worth over 8 billion Baht. Other than NEC, the Government also strives to promote investment in the other 3 economic corridors, namely, Central – Western Economic Corridor (CWEC), Northeastern Economic Corridor (NeEC – Bioeconomy), and Southern Economic Corridor (SEC) to empower and strengthen local economies.
รัฐบาลไทย-ข่าวทำเนียบรัฐบาล-​Cabinet approves 12 measures for 2023 rainy season
วันพุธที่ 10 พฤษภาคม 2566
​Cabinet approves 12 measures for 2023 rainy season
​Cabinet approves 12 measures for 2023 rainy season
May 10, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed the cabinet’s resolution on the approval of 12 measures for 2023 rainy season, as proposed by the National Water Resource Board (NWRB).
The 12 measures are:
1. Forecasting and targeting flood-prone and low average rainfall areas (from March 2023 onward)
2. Managing lowland areas for flood retention, including criteria for using areas for flood retention and damage compensation of private land (by August 2023)
3. Reviewing and adjusting water management criteria for large and medium scale water sources and diversion dams (before and throughout the rainy season)
4. Repairing and improving hydraulic structures, drainage systems, and telemetering stations (before and throughout the rainy season)
5. Preparing and planning of machinery and equipment, as well as personnel, for the flood-prone and low average rainfall areas (before and throughout the rainy season)
6. Repairing, improving, and checking security of levees/dams/dykes (before and throughout the rainy season)
7. Increasing water efficiency and improving water distribution (before and throughout the rainy season)
8. Preparing evacuation areas, exercising Incident Action Plan, and establishing incident command post before disaster (throughout the rainy season)
9. Preparing reserved water in all types of water sources (October- November 2023)
10. Empowering people network to ensure efficiency of situation update (before and throughout the rainy season)
11. Raising awareness and public relations (before and throughout the rainy season)
12. Monitoring, evaluating, and adjusting measures in accordance with the disaster situation (throughout the rainy season)
According to the Government Spokesperson, the Prime Minister wanted all concerned agencies to be notified of these measures.
รัฐบาลไทย-ข่าวทำเนียบรัฐบาล-Cabinet approves documents to be adopted at 42nd ASEAN Summit
วันพุธที่ 10 พฤษภาคม 2566
10/05/2566
Cabinet approves documents to be adopted at 42nd ASEAN Summit
Cabinet approves documents to be adopted at 42nd ASEAN Summit
May 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet, in its meeting today, approved 8 draft documents to be adopted at the 42nd ASEAN Summit, to be held during May 10-11, 2023 in Labuan Bajo, Republic of Indonesia.
The 8 documents demonstrate the country’s non-binding political intent to promote cooperation with other ASEAN member states and build upon existing operations and undertakings. Responsible agencies are Ministry of Foreign Affairs (4 documents), Ministry of Interior (1), Ministry of Labor (2), and Ministry of Public Health (1).
The 8 draft documents approved by the cabinet are:
Draft ASEAN Leaders’ Statement Towards ASEAN Community’s Post-2025 Vision
Draft ASEAN Leaders’ Statement on the Strengthening of ASEAN Capacity and Institutional Effectiveness
Draft ASEAN Leaders’ Declaration on Combating Trafficking in Persons Caused by Abuse of Technology
Draft Roadmap for Timor-Leste’s Membership in ASEAN
Draft ASEAN Leaders’ Joint Statement on the Establishment of an ASEAN Villages Network
Draft ASEAN Declaration on the Protection of Migrant Workers and Family Members in Crisis Situation
Draft ASEAN Declaration on the Placement and Protection of Migrant Fishers
Draft ASEAN Leaders’ Declaration on One Health Initiative
รัฐบาลไทย-ข่าวทำเนียบรัฐบาล-ออมสิน ครบสัญญาลงทุน บจ. เงินสดทันใจ เตรียมขายหุ้น 49% คืนให้ศรีสวัสดิ์ ประกาศจับมือเป็นพันธมิตรธุรกิจ หลังบรรลุเป้าหมายลดโครงสร้างดอกเบี้ยตลาดสินเชื่อจำนำทะเบียนรถ
วันพุธที่ 10 พฤษภาคม 2566
10/05/2566
ออมสิน ครบสัญญาลงทุน บจ. เงินสดทันใจ เตรียมขายหุ้น 49% คืนให้ศรีสวัสดิ์ ประกาศจับมือเป็นพันธมิตรธุรกิจ หลังบรรลุเป้าหมายลดโครงสร้างดอกเบี้ยตลาดสินเชื่อจํานําทะเบียนรถ
ธนาคารออมสินเตรียมใช้สิทธิ์ขายหุ้น 49% ในบริษัท เงินสดทันใจ จํากัด มูลค่า 1,500 ล้านบาท คืนให้กับบริษัท ศรีสวัสดิ์ คอร์ปอเรชั่น จํากัด (มหาชน) หรือ SAWAD ซึ่งเป็นไปตามที่กําหนดไว้ในสัญญาระหว่างผู้ถือหุ้นตั้งแต่เริ่มลงทุน
นายวิทัย รัตนากร ผู้อํานวยการธนาคารออมสินเปิดเผยว่า ธนาคารออมสินเตรียมใช้สิทธิ์ขายหุ้น 49% ในบริษัท เงินสดทันใจ จํากัด มูลค่า 1,500 ล้านบาท คืนให้กับบริษัท ศรีสวัสดิ์ คอร์ปอเรชั่น จํากัด (มหาชน) หรือSAWADซึ่งเป็นไปตามที่กําหนดไว้ในสัญญาระหว่างผู้ถือหุ้นตั้งแต่เริ่มลงทุน ทั้งนี้ ธนาคารออมสินได้เข้าลงทุนใน บจ.เงินสดทันใจ เป็นระยะเวลา 2 ปี โดยมีวัตถุประสงค์หลักเพื่อเพิ่มการแข่งขันในตลาดสินเชื่อจํานําทะเบียนรถมอเตอร์ไซค์ ซึ่งการดําเนินการดังกล่าวสามารถปรับลดโครงสร้างอัตราดอกเบี้ยของตลาดลงได้ประมาณ 8% - 10% ต่อปี จากเดิมอยู่ที่ 26% - 28% ต่อปี ในช่วงที่เริ่มประกาศเปิดตัวโครงการ ปัจจุบันอัตราดอกเบี้ยลดลงมาอยู่ที่ประมาณ 16% - 18% ต่อปี ซึ่งยังสามารถสร้างผลกําไรให้กับผู้ประกอบการในระดับที่เหมาะสม และช่วยเหลือผู้มีรายได้น้อยให้มีโอกาสเข้าถึงแหล่งเงินกู้ในระบบด้วยต้นทุนสินเชื่อที่ถูกลงและเป็นธรรม โดย บจ.เงินสดทันใจได้อนุมัติสินเชื่อที่คิดอัตราดอกเบี้ยต่ําลงแก่ผู้มีรายได้น้อย จํานวนกว่า 1.7 ล้านราย และคาดการณ์ว่ามีผู้ได้รับประโยชน์จากการที่ดอกเบี้ยถูกลงทั้งตลาดสินเชื่อจํานําทะเบียนรถ เป็นจํานวนกว่า 5 ล้านราย
อนึ่ง ภายหลังจากที่ได้ดําเนินการขายหุ้นคืน ธนาคารออมสิน และ บมจ.ศรีสวัสดิ์ ได้ตกลงร่วมลงนามบันทึกข้อตกลงความร่วมมือทางธุรกิจ โดยธนาคารจะให้สินเชื่อกับ บจ. เงินสดทันใจ ในอัตราดอกเบี้ยที่เหมาะสม ส่วน บจ.เงินสดทันใจ จะยังปล่อยสินเชื่อจํานําทะเบียนรถมอเตอร์ไซค์ด้วยอัตราดอกเบี้ยปกติที่ไม่เกิน 18% เพื่อช่วยเหลือประชาชนผู้มีรายได้น้อยให้เข้าถึงสินเชื่อด้วยอัตราดอกเบี้ยที่เหมาะสมต่อไป.
รัฐบาลไทย-ข่าวทำเนียบรัฐบาล-ออมสินขนโปรแรงลุยงาน Money Expo 2023
วันพุธที่ 10 พฤษภาคม 2566
10/05/2566
ออมสินขนโปรแรงลุยงาน Money Expo 2023
ออมสินขนโปรแรงลุยงาน Money Expo 2023 ชูเงินฝากดอกเบี้ยสูงสุด 16.99% ต่อปี เพิ่มรางวัลสลากออมสินมูลค่ารวม 60 ล้านบาท จัดเต็มสินเชื่อเคหะดอกเบี้ย 0% นาน 4 เดือน พร้อมโปรโมชันสินเชื่อสนับสนุนการใช้พลังงานทดแทนและธุรกิจรักษ์โลกอีกเพียบ
นายวิทัย รัตนากร ผู้อํานวยการธนาคารออมสิน เปิดเผยว่า ธนาคารออมสินได้เข้าร่วมงานมหกรรมการเงิน Money Expo 2023 ครั้งที่ 23 ณ อิมแพ็ค เมืองทองธานี โดยนําเสนอผลิตภัณฑ์ทางการเงินมากมายที่จัดโปรโมชันสําหรับลูกค้าและผู้เข้าชมงานเฉพาะงานนี้เท่านั้น ได้แก่ เงินฝากเผื่อเรียกพิเศษ 111 ระยะเวลาฝากเงิน 111 วัน ดอกเบี้ยแบบ Step up สูงสุด 16.99% ต่อปี หรือเทียบเท่าเงินฝากประจํา 4.23% ต่อปี เปิดบัญชีฝากเงินขั้นต่ํา 10,000 บาท สูงสุดไม่เกิน 500,000 บาท อัตราดอกเบี้ยสูงแบบนี้จองสิทธิ์ได้ภายในงานเท่านั้น มีจํานวนจํากัดวันละ 200 สิทธิ์ และจํากัดคนละ 1 บัญชี นอกจากนี้ยังมีแคมเปญสลากออมสินพิเศษ 2 ปี เพิ่มรางวัลพิเศษ 30 ล้านบาท นอกเหนือจากรางวัลปกติที่มีเงินรางวัลที่ 1 อีก 30 ล้านบาท รวมมูลค่าเงินรางวัลสูงสุดถึง 60 ล้านบาท รับฝากทั้งแบบใบสลาก และสลากดิจิทัล หน่วยละ 100 บาทเท่านั้น ฝากครบ 2 ปี จะได้รับดอกเบี้ยอีกหน่วยละ 0.30 บาท เริ่มรับฝากตั้งแต่วันที่ 11 พ.ค. ถึง 30 มิ.ย. 2566
สําหรับผลิตภัณฑ์สินเชื่อมีโปรโมชัน สินเชื่อเคหะ อัตราดอกเบี้ย 0% นาน 4 เดือน เฉลี่ย 3 ปี เท่ากับ 3.39% ต่อปี เงินงวดผ่อนต่ํา เดือนที่ 1-6 ล้านละ 3,555 บาทต่อเดือน ฟรีค่าจัดทํานิติกรรมสัญญา และค่าบริการสินเชื่อ ทั้งนี้ ต้องลงทะเบียนจองสิทธิ์ระหว่างวันที่ 11-14 พ.ค. 2566 เท่านั้น พร้อมกันนี้ได้จัดโปรโมชันสินเชื่อเพื่อรักษ์โลกและสิ่งแวดล้อม ซึ่งเป็นกลุ่มผลิตภัณฑ์ตอบโจทย์ผู้บริโภคตามกระแสอนุรักษ์พลังงานและลดการปล่อยก๊าซเรือนกระจก โดยผู้บริโภครายย่อยที่มีความต้องการซื้อบ้านประหยัดพลังงาน สามารถใช้สินเชื่อ GSB Green Home Loan ส่วนผู้ที่ต้องการใช้พลังงานทดแทนเพื่อลดภาระค่าไฟ ทั้งยังได้มีส่วนช่วยลดการปล่อยก๊าซเรือนกระจก สามารถใช้สินเชื่อ GSB Go Green สําหรับติดตั้งแผงโซล่าร์ หรือซื้อรถยนต์ไฟฟ้า (EV) หรือรถยนต์ไฮบริดได้ ด้านผู้ประกอบการที่ต้องการเงินทุนหมุนเวียนสําหรับทําธุรกิจตามโมเดลเศรษฐกิจ BCG (Bio/Circular/Green) สามารถใช้สินเชื่อ GSB for BCG Economy ได้ เช่น โรงไฟฟ้า อุตสาหกรรมยานยนต์และการขนส่ง อุตสาหกรรมท่องเที่ยวและบริการ แต่ที่พิเศษยิ่งขึ้นไปคือ ธนาคารได้จัดทําแคมเปญสนับสนุนการขับเคลื่อนกลุ่มธุรกิจที่ใส่ใจสิ่งแวดล้อม โดยออกผลิตภัณฑ์ “GSB Green Biz” นําเสนอสินเชื่อเงื่อนไขพิเศษแก่ผู้ประกอบการกลุ่มนี้ อาทิ ธุรกิจผลิตและจําหน่ายรถยนต์ไฟฟ้า ธุรกิจผลิตวัสดุรีไซเคิล ธุรกิจตามแนวคิด Eco-Friendly ด้วยอัตราดอกเบี้ย 3.995% ต่อปี (คงที่ 2 ปีแรก) ผ่อนนาน 10 ปี และไม่จํากัดวงเงินกู้
มหกรรมการเงิน Money Expo 2023 ครั้งนี้ ธนาคารออมสินเข้าร่วมงานอย่างยิ่งใหญ่ ภายใต้แนวคิด “GSB Journey to The Green Frontier : ธนาคารออมสิน บนเส้นทางสู่โลกแห่งการเงินสีเขียว” ซึ่งสอดคล้องตามยุทธศาสตร์ธนาคารเพื่อสังคมที่มุ่งเน้นดําเนินการตามกรอบ ESG โดยให้ความสําคัญตั้งแต่กระบวนการจัดทําบูธที่เลือกใช้วัสดุที่เป็นมิตรต่อสิ่งแวดล้อม การออกแบบผลิตภัณฑ์และบริการที่เน้นสร้างผลกระทบเชิงบวกต่อสังคม ซึ่งเป็นไปตามแนวคิดการจัดงาน “Green Finance for Green Living : การเงินสีเขียวเพื่อชีวิตสีเขียว” แล้วพบกันที่งานมหกรรมการเงิน Money Expo ครั้งที่ 23 ณ อิมแพ็ค เมืองทองธานี ระหว่างวันที่ 11-14 พ.ค. 2566
https://www.gsb.or.th/news/gsbpr19-66/
รัฐบาลไทย-ข่าวทำเนียบรัฐบาล-อธิบดีกรมการจัดหางาน ลงพื้นที่จ.ระนอง ติดตาม 6 โครงการ ตามภารกิจบริหารจัดการแรงงานต่างด้าว
วันพุธที่ 10 พฤษภาคม 2566
10/05/2566
อธิบดีกรมการจัดหางาน ลงพื้นที่จ.ระนอง ติดตาม 6 โครงการ ตามภารกิจบริหารจัดการแรงงานต่างด้าว
วันที่ 10 พฤษภาคม 2566 นายไพโรจน์ โชติกเสถียร อธิบดีกรมการจัดหางาน ลงพื้นที่จังหวัดระนอง ตรวจติดตามผลการดําเนินการ 6 โครงการของกรมการจัดหางาน ซึ่งได้รับการสนับสนุนงบประมาณจากกองทุนเพื่อการบริหารจัดการการทํางานของคนต่างด้าว ณ สํานักงานจัดหางานจังหวัดระนอ
โดยมีนางสาวบุณยวีร์ ไขว้พันธุ์ นายสิบหมื่นชัย โพธิสินธุ์ รองอธิบดีกรมการจัดหางาน ผู้บริหารและเจ้าหน้าที่ที่เกี่ยวข้องร่วมประชุมหารือ
นายไพโรจน์ กล่าวว่า ในวันนี้มีการติดตามและประเมินผลการดําเนินงานและผลการใช้จ่ายเงินกองทุนฯ ครั้งที่ 3/2566 ใน 6 โครงการ ได้แก่ โครงการบริหารจัดการแรงงานต่างด้าว โครงการเสริมสร้างการรับรู้ให้กับนายจ้าง สถานประกอบการ แรงงานต่างด้าวและองค์กรภาคีเครือข่าย โครงการประชาสัมพันธ์การจัดระบบแรงงานต่างด้าว โครงการจัดตั้งศูนย์พิจารณาอนุญาตให้ทํางานและออกเอกสารรับรองบุคคล (Certificate of Identity : CI) โครงการศูนย์แรกรับเข้าทํางานและสิ้นสุดการจ้าง และโครงการสนับสนุนศูนย์ประสานแรงงานประมง 22 จังหวัด ณ สํานักงานจัดหางานจังหวัดระนอง
โดยมีหน่วยงานที่เกี่ยวข้อง อาทิ สํานักงานจัดหางานจังหวัด 14 จังหวัด ผู้แทนจากศูนย์ CI ผู้แทนจากศูนย์แรกรับฯ ร่วมชี้แจงผ่านระบบ Video Conference โดยมีเป้าหมายสําคัญเพื่อสนับสนุนนโยบาย มาตรการแก้ไขปัญหาแรงงานต่างด้าวและการค้ามนุษย์ ส่งเสริมและสนับสนุนการนําแรงงานต่างด้าวเข้ามาทํางานอย่างถูกต้อง อันเป็นการป้องกันและแก้ไขปัญหาแรงานต่างด้าวลักลอบทํางานในประเทศ และเพื่อให้การบริหารจัดการการทํางานของคนต่างด้าวเป็นไปตามเงื่อนไขที่กฎหมายกําหนด รวมทั้งทําให้ภาครัฐ องค์กรเอกชน นายจ้าง/สถานประกอบการ แรงงานต่างด้าว ตลอดจนผู้นําชุมชน ผู้นําท้องถิ่นและประชาชนทั่วไปได้รับข้อมูลข่าวสารที่ครบถ้วนถูกต้อง
“ปัจจุบันปัญหาแรงงานต่างด้าวมีความหลากหลายซับซ้อน ทั้งด้านความมั่นคง เศรษฐกิจ สาธารณสุข และสังคม จึงต้องติดตามและเร่งรัดการดําเนินงานโครงการที่ได้อนุมัติให้เป็นไปตามแผน และความคาดหวังของผู้มีส่วนได้เสีย ซึ่งเป็นแรงผลักดันให้กองทุนฯ จําเป็นต้องมีการพัฒนาศักยภาพมากขึ้นตามไปด้วย” อธิบดีกรมการจัดหางาน กล่าวทิ้งท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ส่งเสริมแผนการพัฒนาระบบดูแลสุขภาพคนไทยในต่างประเทศทั่วโลก เชื่อมั่นเป็นระบบที่ครอบคลุมสอดคล้องกับบริบทของโลกในปัจจุบัน ลดขั้นตอน ลดระยะเวลา เพิ่มประสิทธิภาพ
วันพุธที่ 10 พฤษภาคม 2566
10/05/2566
โฆษกรัฐบาลเผย นายกฯ ส่งเสริมแผนการพัฒนาระบบดูแลสุขภาพคนไทยในต่างประเทศทั่วโลก เชื่อมั่นเป็นระบบที่ครอบคลุมสอดคล้องกับบริบทของโลกในปัจจุบัน ลดขั้นตอน ลดระยะเวลา เพิ่มประสิทธิภาพ
โฆษกรัฐบาลเผย นายกฯ ส่งเสริมแผนการพัฒนาระบบดูแลสุขภาพคนไทยในต่างประเทศทั่วโลก เชื่อมั่นเป็นระบบที่ครอบคลุมสอดคล้องกับบริบทของโลกในปัจจุบัน ลดขั้นตอน ลดระยะเวลา เพิ่มประสิทธิภาพ
(วันที่ 10 พฤษภาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมการดําเนินงานของกระทรวงสาธารณสุข และกระทรวงการต่างประเทศ ในการวางแผนการพัฒนาระบบดูแลสุขภาพคนไทยในต่างประเทศ ให้ครอบคลุมทุกมิติ ทั้งสร้างเสริมสุขภาพ การป้องกัน การควบคุมโรค ภัยสุขภาพ การดูแลรักษา และการส่งต่อ ตลอดจนการจัดทํา เพื่อพัฒนาระบบ พร้อมเป็นจุดประสานงานเพื่อขยายผลในกลุ่มเป้าหมายประชาชนชาวไทยในต่างประเทศต่อไป
โฆษกประจําสํานักนายกรัฐมนตรี กล่าวว่า กระทรวงสาธารณสุข และกระทรวงการต่างประเทศ ได้วางแผนการพัฒนาระบบดูแลสุขภาพคนไทยในต่างประเทศให้ครอบคลุมทุกมิติ โดยเปิดเผยว่า ปัจจุบันมีคนไทยอาศัยอยู่ในต่างประเทศประมาณ 1,500,000 คน และมีการเดินทางของนักท่องเที่ยวไทยไปยังต่างประเทศเพิ่มขึ้น ในแต่ละปีมากกว่า 10 ล้านคน โดยที่ผ่านมาจะมีระบบดูแลสุขภาพจากหน่วยงานภาครัฐที่เกี่ยวข้อง เช่น กรมการแพทย์ กรมสุขภาพจิต กรมควบคุมโรค กองสาธารณสุขฉุกเฉิน สถาบันการแพทย์ฉุกเฉินแห่งชาติ กองบริหารการสาธารณสุข แต่ยังพบปัญหาเกี่ยวกับระบบสาธารณสุข เช่น การเข้าถึงการรักษาพยาบาล การส่งตัวกลับประเทศเพื่อเข้ารับการรักษาต่อเนื่อง ดังนั้น กระทรวงสาธารณสุข และกระทรวงการต่างประเทศ จึงจัดทํา “บันทึกความเข้าใจระหว่างกระทรวงสาธารณสุขและกระทรวงการต่างประเทศ ว่าด้วยการดูแลสุขภาพข้าราชการและบุคลากรของสถานเอกอัครราชทูตและสถานกงสุลในต่างประเทศ รวมถึงคนไทยในต่างประเทศ” โดยมีเป้าหมายที่จะพัฒนาความร่วมมือในการดูแลสุขภาพคนไทยที่อยู่ในต่างประเทศ เพื่อการดําเนินงานที่ช่วยลดขั้นตอน ลดระยะเวลา และเพิ่มประสิทธิภาพมากยิ่งขึ้น โดยจะนําร่องในกลุ่มข้าราชการและบุคลากรของสถานเอกอัครราชทูตและสถานกงสุลในต่างประเทศเป็นระยะทดลอง เพื่อพัฒนาระบบ และเป็นจุดประสานงานเพื่อขยายผลในกลุ่มคนไทย และนักท่องเที่ยวไทยทั่วโลก
“นายกรัฐมนตรีให้ความสําคัญอย่างมากกับระบบสาธารณสุข และสุขภาพของประชาชน เพราะเชื่อว่าสุขภาพของประชาชนคือความมั่นคงของประเทศ โดยนายกรัฐมนตรีเชื่อมั่นว่าแผนพัฒนาระบบดูแลสุขภาพคนไทยในต่างประเทศ จะสามารถบริหารจัดการด้านสาธารณสุขได้อย่างมีประสิทธิภาพมากขึ้น สอดคล้องกับบริบทโลกปัจจุบัน ลดขั้นตอน ลดระยะเวลา และพัฒนาจุดประสานงานเพื่อขยายผลในกลุ่มคนไทย และนักท่องเที่ยวไทยทั่วโลกต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-แนะนำ! “ทุเรียนทะเลหอย” GI น้องใหม่ จ.กระบี่ คุณภาพโดนใจคนไทยและต่างชาติ รสชาติ “เข้มข้น - หวานละมุน”
วันพุธที่ 10 พฤษภาคม 2566
แนะนํา! “ทุเรียนทะเลหอย” GI น้องใหม่ จ.กระบี่ คุณภาพโดนใจคนไทยและต่างชาติ รสชาติ “เข้มข้น - หวานละมุน”
.....
“ทุเรียนทะเลหอย” หนึ่งในของดี จ.กระบี่ ที่มีเอกลักษณ์เฉพาะตัว รสอร่อย ล่าสุดได้รับการประกาศขึ้นทะเบียนสิ่งบ่งชี้ทางภูมิศาสตร์ (GI) รายการใหม่ของไทย
.
ทุเรียนของบ้านทะเลหอย ปลูกในพื้นที่ ต.ปลายพระยาและ ต.เขาเขน อ.ปลายพระยา จ.กระบี่ ซึ่งเป็นพื้นที่ที่มีความอุดมสมบูรณ์ มีสภาพอากาศและแหล่งน้ําที่ดี มีธาตุอาหารหลักที่สําคัญ และไม่ใช้สารเคมีในการเพาะปลูก ส่งผลให้ผลผลิตมีคุณภาพดีและมีลักษณะโดดเด่นแตกต่างจากทุเรียนที่ปลูกในพื้นที่อื่น ด้วยรสชาตินุ่มละมุน หวาน มัน เข้มข้น คล้ายทุเรียนผสมครีมหรือนมสด เนื้อสัมผัสแห้ง เป็นที่นิยมของผู้บริโภค ทั้งในและต่างประเทศ ส่งผลให้ต้องเพิ่มผลผลิตเพื่อให้สอดรับกับความต้องการของตลาด ทําให้เกษตรกรมีรายได้เพิ่มมากขึ้นกว่า 70 ล้านบาทต่อปี
.
ซึ่งการขึ้นทะเบียน GI ทุเรียนทะเลหอย ถือเป็นก้าวสําคัญของการยกระดับสินค้าเกษตรของภาคใต้ สามารถสร้างงานสร้างรายได้ให้แก่เกษตรกรในพื้นที่
#ไทยคู่ฟ้า#สื่อสารรัฐบาลไทย
-------------------